תסתובב שעות מוטרד תצעד במעגלים מוטרף תוסיף להביט בעינים כלות באשה הדוחפת עגלת תינוק במעלה הרחוב אולי בעלה מחכה לה בבית כשתיכנס הוא לא יחבק ולא ידבר ולא יתייחס כי הם רבו אתמול והוא כעס , כן והוא צעק, כן אבל לא כמוך, לא שהולך במהירות בלי לדעת לאן נכנס לחנויות רק כדי להעביר עוד זמן נזכר איך דפקת על השולחן הטחת חפצים בקיר החדר הקטן שברת את הדלת ואת הכסא ואת השולחן בגלל זה היום לא תחזור הביתה אתה מבין את זה? אתה מבין את זה? תשוטט ברחובות כמו זומבי מטורף מביט איך כולם הולכים הביתה הולכים הביתה